cyanic-selkie/wikianc huggingface dataset:
Halfdan Hvitserk
Həyatı
Öncəki həyatı haqqında az şey məlumdur. 865-ci ildə Şərqi Anqliya krallığını işğal etmiş, qardaşları ilə birlikdə York şəhərini tutmuşdur. Ridinqin ələ keçirilməsində müstəsna rol oynamış, Böyük Alfredi məğlub etmişdir. Lakin 4 gün sonra Ashdown döyüşündə məğlub olmuşdur. 871-872-ci illərdə London şəhərini ələ keçirən Halfdan öz adından pul tökdürməyə başlamışdı. 875-ci ildə Nortumbriya krallığını işğal etmiş, onun yerinə Yorvik krallığını qurmuşdur. Həddən artıq qəddar olması onun əhali tərəfindən sürgün edilməsinə şərait yaratmışdır. 877-ci ildə bir döyüşdə öldürülmüşdür.
Aqnes Primas
Aqnes Primas — Macarıstanı təmsil edən su poloçusu.
Karyerası
Aqnes Primas, Macarıstan yığmasının heyətində 2004-cü ildə Yunanıstanın Afina şəhərinin ev sahibliyində baş tutan XXVIII Yay Olimpiya Oyunlarında mübarizə apardı. Beşinci pillə uğrunda görüşdə Rusiya yığmasına 11:12 hesabı ilə məğlub olan Macarıstan yığması, Afina Olimpiadasını altıncı pillədə başa vurdu.
Daha sonra Aqnes Primas, Macarıstan yığmasının heyətində 2008-ci ildə Çinin ev sahibliyində baş tutan XXIX Yay Olimpiya Oyunlarında mübarizə apardı. Bürünc medal uğrunda görüşdə Avstraliya yığmasına 11:12 hesabı ilə məğlub olan Macarıstan yığması, XXIX Yay Olimpiya Oyunlarını dördüncü pillədə başa vurdu.
Meymun səhləbi
Meymun səhləbi (Orchis simia) — səhləbkimilər fəsiləsindən dərman bitkisi növü.
Hündürlüyü 20-50 sm olan çoxillik bitkidir. Kök yumruları yumurtaşəkilli və ya ellipsvaridir.
Çiçək
Çiçək qrupu çox sıxdır, çoxçiçəklidir, oval-yumurtaşəkillidir, uzunluğu 3-7 sm-dir. Çiçək altlığı yumurtaşəkilli və ya qısa üçkünc formalıdır. Bütün yarpaqcıqları qalpaqda toplanmışdır, xarici yarpaqcıqlar enliyumurtaşəkillidir, bozumtul-çəhrayıdır, damarının sayı 5-7 ədəddir. Mahmızı küt, silindrik və az bükülmüşdür.
Meyvə verməsi
May
Azərbaycanda yayılması
BQ (Quba), BQ şərq, Oobustan, Kür-Araz oval., KQ mərkəzi, Lənk. dağ. Aşağı və bəzən,orta dağ qurşağında.
Yaşayış mühiti
Kolluqlarda, meşə kənarında, dağ çəmənlərində rast gəlinir.
Seul Milli Universiteti
Seul Milli Universiteti — Cənubi Koreyanın Seul şəhərinin Kvanakku rayonunda yerləşən ali təhsil müəssisəsi; ölkənin ən aparıcı ali təhsil ocaqlarından biridir.
Tarixi
Seul Milli Universiteti ölkədə yaradılmış ilk milli universitetdir. 1946-cı il avqustun 22-də Seulda 10 ali məktəbin birləşdirilməsi nəticəsində yaradılmışdır. Həmin ali məktəblər bunlar idi:
Universitetin ilk prezidenti Harri Ansted təyin olunur. Bir il yarım tələbə və müəllimlər məktəblərin birləşdirilməsi və Koreyada ABŞ ordusu administrasiyasının yaradılmasına qarşı kütləvi aksiya keçirirlər. Nəticədə 320 professor işdən azad edilir və 4950 tələbə universiteti tərk edir.
Seul Milli Universitetinin ikinci prezidenti Li Çunho 1947-ci ildə təyin edilir. 1950-1953-cü illər Koreya müharibəsi dövründə universitet Punsan şəhərində yerləşən digər ali məktəblərlə birləşdirilir. İlk vaxtlar universitetin kampusu Daehanqno və Jonqno rayonlarında yerləşsə də, 1975-1979-cu illər arasında kampus Kvanakku rayonuna köçürülür. Jonqno rayonunda hazırda Tibb, Stomatologiya və Tibb bacısı kollecləri fəaliyyət göstərir və onların yerləşdiyi ərazi Yeongeon kampusu adlanır.
Müasir vəziyyəti
Seul Milli Universiteti liberal təhsilə əməl edir və insanlarda şəxsi keyfiyyətləri inkişaf etdirən elmlərə üstünlük verir. Cənubi Koreyanın ilk milli universiteti olan bu ali məktəb Koreya yarımadasında sülh və demokratiyanın qorunması ənənələrini davam etdirir. Bu təhsil ocağı tədrisin hərtərəfli inkişafı, beynəlxalq mübadilələrin genişləndirilməsi, təhsilin bütün sahələri üzrə novator tədqiqatların aparılması məqsədi ilə yeni-yeni layihələr həyata keçirir. Seul Milli Universiteti öz missiyasını alim və tələbələri birləşdirərək parlaq intellektual cəmiyyət, işıqlı gələcək qurmaqda görür.
Seul Milli Universitetinin Kvanak və Yeongeon kampusları mövcuddur. Universitetin əsas kampusu olan Kvanak 1975-ci ildə tikilib və Kvanakku və Sillim-donq rayonu ərazisində yerləşir. Kampusda 200-dən çox bina var və onların əksəriyyəti 1990-cı ildən sonra inşa edilib. Kvanak kampusundan 1,5 km aralıda Seul Milli Universiteti metro stansiyası (Seul metrosundan 2-ci xətt) yerləşir. Həmin stansiyadan şəhərciyə avtobuslar işləyir. Kampusda Kvanaksa adlanan yataqxana kompleksi mövcuddur. Bu kompleks 1975-ci ildə yaradılıb. Başqa ali məktəblərin yataqxanalarından fərqli olaraq burada komendant saatı tətbiq olunmayıb. Kompleksdəki binalarda 2200-dən çox tələbə yerləşə bilər. Hazırda yataqxananın köhnə binalarında yenidənqurma işləri gedir və 2011-ci ilin əvvəllərində işlərin tamamlanması nəzərdə tutulur. Tikinti işləri bitdikdən sonra burada 3500-dən çox tələbənin məskunlaşması mümkün olacaq. Yataqxanaların yaxınlığında Nakseonqdae stansiyası yerləşir.
Tibb, Stomatologiya məktəbləri, universitet xəstəxanaları Han çayından şimalda salınmış Yeongeon kampusundadır. 2003-cü ildə Kənd təsərrüfatı, Biologiya elmləri və Baytarlıq məktəbləri Yeongeon kampusundan Kvanak şəhərciyinə köçürülüb. Yeongeon kampusunun yaxınlığında Hiehva metro stansiyası (Seul metrosundan 4-cü xətt) yerləşir. Bu kampusda da tələbə və müəllimlərin daşınmasını təmin etmək üçün çoxlu avtobuslar var. Yeongeon kampusunda Yeongeonsa yataqxana kompleksi salınıb. Kompleksdə ailəli tələbələr üçün 17 məişət yataqxanası, 533 yerlik binalar (bakalavrlar üçün) mövcuddur.
Seul Milli Universitetində 14 kollec, 1 ali məktəb və 9 peşə məktəbi fəaliyyət göstərir.
Humanitar Elmlər Kolleci Koreya, Çin, ingilis, fransiz, alman, rus, ispan dilləri və ədəbiyyatları, Linqvistika, Fəlsəfə, Estetika, Dini tədqiqatlar, Arxeologiya və incəsənət tarixi, Koreya, Asiya, Qərb tarixləri bölmələrindən, Humanitar, Koqnitiv elmlər, Koreya, Amerika elmləri, Fəlsəfi, Tarixi tədqiqatlar institutlarından ibarətdir.
İctimai Elmlər Kolleci Siyasi elmlər, Beynəlxalq əlaqələr, İqtisadiyyat, Sosiologiya, Antropologiya, Psixologiya, Coğrafiya, Sosial təminat, Kommunikasiya bölmələrindən, Sosial Elmlər İnformasiya Mərkəzindən və s. tədqiqat mərkəzlərindən ibarətdir.
Dəqiq Elmlər Kollecində Riyaziyyat, Statistika, Fizika və astronomiya, Kimya, Biologiya, Yer və ekologiya, Tibb və Baytarlıq elmləri bölmələri, eləcə də Tarix və fəlsəfə, Genetika mühəndisliyi, Beyin elmləri, Nano elmlər və texnologiya, Bioinformatika, Hesablama elmi və texnologiyası fənlərarası proqramlar, tədqiqat institutları fəaliyyət göstərir.
Kənd Təsərrüfatı və Həyat Elmləri Kolleci Bitki, Meşə, Qida və heyvan biotexnologiyası, Tətbiqi biologiya və kimya, Landşaft arxitekturası və kənd mühəndislik sistemi, Biomateriallar elmi və mühəndisliyi, Kənd təsərrüfatı iqtisadiyyatı və kənd inkişafı bölmələrindən, Kənd təsərrüfatı biotexnologiyası fənlərarası proqramı, Kənd təsərrüfatı və Həyat elmləri, Kənd təsərrüfatı Biomaterialları, Bitki Molekulyar Genetikası və Becərmə Tədqiqatları, Funksional Məhsul Genomikası institutlarından ibarətdir.
Təhsil Kolleci 9 əsas (Humanitar və ictimai, Dəqiq elmlər, Təsviri incəsənət, Musiqi, Pre-Med tibb, Təbabət, Pre-Veterinar tibbi, Baytarlıq, Tibb bacısı) və 4 kiçik (Humanitar və ictimai, Dəqiq elmlər, Təsviri incəsənət, Musiqi) bölmədən ibarətdir.
Mühəndislik Kollecində Vətəndaş və ətraf mühit, Mexanika və aerokosmik, Material elmlər, Elektrik, Kimya və biologiya, Arxitektura, Sənaye, Enerji resursları, Nüvə, Dəniz arxitekturası və okean, Vətəndaş, şəhər və geosistem mühəndisliyi, Kompüter elmləri və texnologiya bölmələri mövcuddur.
Təsviri İncəsənət Kolleci Şərq, Qərb rəssamlığı, Heykəltəraşlıq, Sənətkarlıq və dizayn bölmələrindən, Vizual İncəsənət İnstitutundan ibarətdir.
Musiqi Kollecində Vokal, İnstrumental musiqi, Kompozisiya, Koreya milli musiqisi departamentləri, Asiya, Qərb, Opera musiqisi tədqiqatı institutları, Kompüter musiqisi laboratoriyası fəaliyyət göstərir.
İnsan Ekologiyası Kollecində İstehlakçı, Ailə tədqiqatları və uşaq inkişafı, Qida və ərzaq, Paltar və tekstil bölmələri və eyniadlı tədqiqat mərkəzləri mövcuddur.
Hüquq Kolleci əvvəllər iki departamentdən - Kütləvi və Özəl hüquq bölmələrindən ibarət olub, 1997-ci ildən isə bir fakültə altında birləşdirilib. Kollecdə Hüquq Tədqiqatları İnstitutu, Yüzillik Zal adlı hakimlər hazırlanan institut, Kuksan hüquq kitabxanası fəaliyyət göstərir.
Tibb Kolleci Əsas tibb elmləri, Anatomiya, Fiziologiya, Biokimya və molekulyar biologiya, Patologiya, Farmakologiya, Mikrobiologiya və immunologiya, Profilaktik tibb, Parazitologiya və tropik tibb, Tibbin tarixi, Tibbi-məhkəmə ekspertizası, Səhiyyə siyasəti və idarəetməsi, Biotibbi mühəndislik, Daxili tibb, Cərrahiyyə, Mamalıq və ginekologiya, Pediatriya, Neyropsixiatriya, Nevrologiya, Dermatologiya, Ortopedik, Plastik cərrahiyyə, Urologiya, Oftalmologiya, Radiasiya onkologiyası və s. bölmələrdən, eləcə də 20-yə yaxın tədqiqat institutundan, xəstəxana və tibb mərkəzlərindən ibarətdir.
Tibb Bacısı Kolleci xəstəyə qulluq sahəsi üzrə bakalavr, magistr və doktorluq (Ph.D) proqramları təklif edir. Kollec Tibb Bacısı Elmləri İnstitutu, Tibb Bacısı Mərkəzi və Beynəlxalq Mübadilə Mərkəzindən ibarətdir.
Əczaçılıq Kolleci 1915-ci ildə Çosun əczaçılıq məktəbi adı altında yaradılıb və Koreyada bu sahə üzrə ilk ali məktəb olub. 1950-ci ildə məktəb Seul Milli Universitetinə birləşdirilib və Əczaçılıq Kolleci kimi fəaliyyət göstərib. Kollecdə Əczaçılıq Elmləri, Təbii Məhsul tədqiqatları institutları, Tibbi Bitkilər Bağı, Əczaçılıq Təhsilinin Davametdirilməsi Mərkəzi, Heyvanlar Üzərində Təcrübə Mərkəzi, Tətbiqi Əczaçılıq bölməsi və s. mövcuddur.
Baytarlıq Kolleci Əsas tibbi elmlər (Veterinar anatomiya, histologiya və embrionologiya, biokimya, psixologiya, farmakologiya, toksikologiya, neyroelmlər laboratoriyaları), Tibbi profilaktika (Veterinar immunologiya, mikrobiologiya, patologiya, parazitologiya və s. laboratoriyalar) bölmələrindən, Klinikalar (Veterinar daxili tibb, cərrahiyyə, radiologiya, infeksion xəstəliklər, quş xəstəlikləri, kliniki patologiya və s. laboratoriyalar), Seul Milli Universiteti Baytarlıq Xəstəxanası, Baytarlıq Elmləri Tədqiqat İnstitutu, Heyvanların Klonlaşdırılması və Gövdə Hüceyrələrinin Tədqiqatı institutlarından ibarətdir.
Ali Məktəb 98 bölmədən ibarətdir. Məktəb çoxlu sayda magistr və doktorluq proqramları təklif edir. Diplomdansonrakı təhsilin məqsədi əldə edilmiş bilik və təhsili genişləndirmək, akademik bacarıqları inkişaf etdirmək, müstəqil tədqiqat aparmaq qabiliyyətini möhkəmləndirməkdir.
Seul Milli Universitetində fəaliyyət göstərən 9 peşə məktəbi bunlardır: səhiyyə, siyasi idarəetmə, ekoloji tədqiqatlar, stomatologiya, menecment, tibb, hüquq, beynəlxalq tədqiqatlar, konvergensiya texnologiyası elmi.
Kitabxana sistemi
Seul Milli Universitetinin kitabxana sistemi ölkədə ən zəngin kitabxanalardan biridir. Sistemə 3814458 cild kitab, 276761 kitabça və digər resurslar, 6943 qəzet və jurnal, 199032 dövri nəşr, qədim mətnlər və s. daxildir. Kitabxananın əsas binası Kvanak kampusunda yerləşir və Mərkəzi kitabxana adlanır. Bununla yanaşı, hər kollec və məktəbin özünün kitabxanası fəaliyyət göstərir. Mərkəzi kitabxanada rəqəmsal bölmə var və burada sistemdə mövcud olan resursları asanlıqla əldə etmək mümkündür. Rəqəmsal kitabxanada slayd mühazirələr, dissertasiyalar, videosərgilər nümayiş olunur, elmi tədbirlər, simpozium və seminarlar təşkil edilir. Seul Milli Universiteti kitabxanasının hazırkı direktoru 2009-cu ildə bu vəzifəyə təyin edilmiş ilahiyyat üzrə professor Kim Çen Seodur.
Muzeyləri
thumbnail|İncəsənət muzeyinin yeni binası Seul Milli Universiteti Muzeyi Kvanak kampusunda yerləşir və 1946-cı ildə universitetlə birgə yaradılıb. Əvvəllər ikimərtəbəli Donsun-don binasında yerləşən muzey 1993-cü ildə yeni binaya köçürülüb. 1995-ci ildə universitetin İncəsənət muzeyi yaradılıb. 2003-cü ildə inşa edilən muzeyin yeni binası qeyri-adi forması ilə diqqəti cəlb edir. Binaya baxanda elə təsəvvür yaranır ki, onun bir hissəsi havada dayanıb.
Kontingent
Seul Milli Universitetinin hazırkı 25-ci prezidenti siyasi elmlər üzrə professor Yen-Çen Ohdur. Bu vəzifəni o, bu ilin iyul ayından icra etməyə başlayıb və onun prezidentlik səlahiyyəti 4 il davam edəcək. Universitetin vitse-prezidentləri isə Park Myunq-Jin və Li Senq Jonqdur. Hazırda bu ali məktəbdə ümumilikdə 5807 nəfər işçi çalışır.
Seul Milli Universitetində 26030 nəfər tələbə təhsil alır. Bunların 15976 nəfəri bakalavr, 10054 nəfəri isə magistr və doktorantdır. Universitetdə oxuyan tələbələrin 2961 nəfərini əcnəbi gənclər təşkil edir. Bütün dünya üzrə universitetin məzunlarının sayı 330000 nəfərə bərabərdir.
Xarici əlaqələri
Şərqi Asiya Tədqiqat Universitetləri Assosiasiyasının üzvüdür.
Büdcəsi
2009-2010-cu ildə Seul Milli Universitetinin ümumi büdcəsi 559 milyon ABŞ dolları, ianə fondunun gəlirləri isə 134,2 milyard Cənubi Koreya vonu (145,6 milyon ABŞ dolları) təşkil edib.
Təhsil haqqı
2010-2011-ci tədris ilində bakalavr pilləsində tələbələrin təhsil haqqı məktəb və fakültədən asılı olaraq birinci kursda 2780000-5384000 Cənubi Koreya vonu, ikinci və üçüncü kursda 2611000-4964000 Cənubi Koreya vonu, dördüncü kursda isə 2537000-4816000 Cənubi Koreya vonu arasında dəyişir. Magistratura və doktorantura pillələrində təhsil haqqı 3325000-8779000, 38789000 (Biznes Məktəbi) Cənubi Koreya vonu təşkil edir.
Seul Milli Universitetində tələbələrə müxtəlif təqaüdlər təklif olunur. Koreya Dövləti Təqaüd Proqramının bakalavr pilləsində təhsil alan tələbələrə verdiyi təqaüdün məbləği ayda 800000 Cənubi Koreya vonu, magistratura və doktorantura pillələrində 900000 Cənubi Koreya vonu təşkil edir. Koreya Təqaüd Fondunun ayırdığı təqaüdün məbləği ildə 4000000 Cənubi Koreya vonu, Devunq təqaüdü - ildə 2000000 Cənubi Koreya vonu, Koreya-Yaponiya Mədəniyyəti Assosiasiyası təqaüdü ildə 3500000 Cənubi Koreya vonu olur.
Məşhur məzunları
Buranın məzunu olan məşhurlardan misal olaraq aşağıdakıların adlarını çəkmək olar:
1905-ci ildə
Pyes ilk dəfə səhnədə 1931-ci ildə Bakıda nümayiş olunub. Əsər tarla müşayiət olunan "Sarı Gəlin" xalq mahnısının ifası ilə başlayır. Əsəri rus dilinə İqor Peçenev tərcümə edib.
Yaranma tarixi
thumb|150px|left|Pyesin müəllifi [[Cəfər Cabbarlı]]
Cəfər Cabbarlının 1905-ci ildə Erməni-Azərbaycan müharibəsinin siyasi cəhətdən çox kəskin və kompleks mövzusunu bədii şəkildə əhatə etməsinə səbəb olan həlledici fakt, azərbaycanlı dramaturqunun Maksim Qorki ilə görüşü idi və onun Qorkinin "Sovetlərin Birliyi haqqında" kitabı ilə dərin maraqlanması idi.
Cəfər Cabbarlı etiraf edirdi ki, "1905-ci ildə" pyesini yazarkən, o "1905-ci ildə Bakıda baş verən bütün inqilabi hadisələri" əhatə etmək vəzifəsini özü üçün əsas qoymamışdı. Onun sözlərinə görə, "bu mövzu hələ də bədii həllini gözləyir". 1929-cu ildə Cabbarlı Zaqafqaziya xalqlarının mədəni birliyi ayı ərzində Gürcüstana və Ermənistana səfər etmişdir. O, bu səfərdən sonra "1905-ci ildə" pyesini yazdı. Pyesin yaranma tarixi haqqında Cəfər Cabbarlı Ədəbiyyat qəzetinin 1934-cü il 30 may nəşrində yazırdı:
Gürcüstan, Ermənistan və Dağlıq Qarabağda olarkən mən fərqli millətlərlə tanış oldum. Onlar sülhsevər sosialist tikinti ilə məşğul idi. Bir dəfə köçərilər ilə tanış oldum. Sürü ilə yanaşı, tək bir azərbaycanlı qadın yeriyirdi. O, örtüksüz idi. Daha sonra başqa bir qadınla tanış oldum. O, erməni idi və birinci qadın kimi eyni geyinmişdi. İlk baxışdan onları bir-birindən ayırmaq çətin idi. Bu xalqların evi fırçalama, kənd təsərrüfatı alətləri, adətləri, mahnı və rəqslər eyni idi. Əslində bu iki millət bir xalqdır. Əgər belədirsə, onda nə bu xalqları qanlı toqquşmalara itələdi? Mən bu mövzu haqqında dərindən düşündüm, həyatı öyrənməyə başladım və beləliklə, pyesin üzrərində işləməyə başladım, harada ki, rus avtokratiyasının müstəmləkə siyasətinin, kütlələrin diqqətini inqilabdan yönəltmək üçün iki qardaş xalqın başlarını bir-birinə vurulmasından bəhs olunur. 1905-ci ildəki milli qırğının zəminini seçib, "1905-ci ildə" pyesini yazdım.
Səhnələşdirilmə tarixi
thumb|Tamaşadan bir səhnə. [[Azərbaycan Dövlət Rus Dram Teatrı. 1938-ci il]]
Eyni zamanda "1905-ci ildə" tamaşası, Lyutse-Cabarlı-Ryabçikovun erməni teatrında eyni olaraq nümayiş etdirilmişdir. Hər iki teatr 1931-1932 mövsümünü bu tamaşa ilə açmışdır. Tamaşanın müvəffəqiyyəti çox böyük idi. Daha sonra tamaşa Azərbaycan Dövlət Rus Dram Teatrı və İrəvanın Sundukyan adına Ermənistan Teatrında nümayiş etdirilmişdir. Teatrşünas Cəfər Cəfərov yazırdı ki, 1931-ci il "1905-ci ildə" pyesinə görə Azərbaycan sənətinə böyük bir qələbə gətirdi".
1937-ci ildə İsmayıl Hidayətzadənin rejissoru olduğu "1905-ci ildə" tamaşası hazırlanmışdır. Teatrşünas Cəfər Cəfərov qeyd edirdi ki, 1937-ci ilin tamaşasında İsmayıl Hidayətzadə bolşevik Volodin və Eyvazın obrazlarını daha artırdı, 1905-ci ildə inqilabi mübarizənin imicini genişləndirdi və bununla tamaşaya xas olan çatışmazlığı aradan qaldırmağa bacardı. Yenə də Eyvaz rolunu artıq Azərbaycan Respublikasının Abbas Mirzə Şərifzadə oynamışdır.
Əsərin təhlili
thumb|150px|left|[[Fatma Qədri Sona obrazında. Bakı İşçi Teatrı. 1933-cü il]]
1931-ci ildə oktyabr ayının 6-da "Kommunist" qəzetində Xəlil İbrahim, Cəfər Cabbarlının "1905-ci ildə" kimi internasional ruhlu yeni əsəri haqqında "bizcə bu əsər səhnədən götürülməlidir" – deyə kontrrevolusioner bir nəticəyə gələrkən, qəzetin o zamankı redaktoru Əminbəyli, qəzet əməkdaşlarının etirazına baxmayaraq, məqalənin axırına idarədən bu sözləri əlavə etməyi lazım bilmişdi: "müəllifin fikri ilə idarəmiz şərikdir".
Xalq dramaturqu Cəfər Cabbarlının “1905-ci ildə” və “Yaşar” pyesləri Azərbaycan əməkçilərinin məhəbbətini qazanmışdır”- deyə Bakı proletariatı və Azərbaycan əməkçiləri, Azərbaycanda sovet hökumətinin qurulmasının 15 illiyi bayramı münasibətilə Stalin yoldaşa raport verdiyi bir halda, müsavatçı ikiüzlü Əminbəyli “1905-ci ildə” pyesini kontrrevolusion bir əsər adlandıraraq, səhnədən götürülməsini tələb edirdi.
Şərqşünas Lutsian Klimoviç qeyd edirdi ki, "1905-ci ildə", Cabbarlının "Almas" pyesi ilə yanaşı, "yüksək səhnə keyfiyyətləri və aktyorların parlaq dil xüsusiyyətləri ilə" fərqlənirdi. Ədəbiyyatşünas və tənqidçi Qasım Qasımzadənin sözlərinə görə, "1905-ci ildə" pyesinin qəhrəmanları — azərbaycanlı və erməni olması uğurlu idi. Beləliklə, Qasımzadəyə görə, Cəfər Cabbarlı həm sosial məsələləri, həm də iki ailənin taleyini həll edir. Pyesin proloq və epiloqunda Baxşı və Sonanın böyük məhəbbəti, onların uşaqlarının Sovet dövründə köhnə ənənələrinin aradan qaldırılması göstərilir.
Bakıya gəlmiş dramaturq Vsevolod Vişnevski 1934-cü ildə Bakı şəhərinin Azərbaycan Dövlət Rus Dram Teatrında "1905-ci ildə" tamaşası səhnəsinə baxaraq, qeyd edirdi:
Həyatı mükəmməl bilən müəllif, səhnədə insan şəkillərinin bütün qalereyasını gətirmişdi. Mənim fikrimcə, bu qalereyadakı milli tipajlar - iki yaşlı kişi, Karapet və bir çoxları daha uğurlu alınıb. İki yaşlı kişinin görüş səhnəsi olduqca yaxşıdır.
thumb|150px|Çarskiy Allahverdi obrazında. Bakı İşçi Teatrı. 1933-cü il
M. Hüseynova yazırdı ki, həm məzmunu, həm də səhnə quruluşuna görə bu pyes Azərbaycan teatrı üçün yeni idi. Hüseynova və Məmməd Arifin sözlərinə görə, Cabbarlı tamaşada dörd əsas sosial qrupun qarşıdurmasını göstərirdi. Hüseynovanın sözlərinə görə, birinci qrupa "çar hakimiyyətinin müdafiəçiləri", o cümlədən Bakı qubernatoru, onun həyat yoldaşı, polismeyster, bələdiyyə başçısı, prokuror, məhkəmə sədri və kazaklar daxil idi. Hüseynovaya görə, ikinci qrupda "Azərbaycanın inqilabçı qüvvələrini" təcəssüm etdirən çarizmə qarşı aktiv döyüşçülərdən ibarət idi. Bunlara Volodin, Eyvaz Əsriyan, yeraltı döyüşçülər İsak və Aram, qoca Baxşı və neft işçiləri daxil idi. Üçüncü sosial qrup azərbaycanlı və erməni burjuaziyasının nümayəndələrindən, habelə ən zəngin neft yataqlarının sahibləri — Salamov, Ağamyan, Bahadur bəy və s. ibarət idi. Azərbaycanlıların (Allahverdi, İmamverdi) və ermənilərdən ibarət ən yoxsul kəndlilər dördüncü qrupu təşkil edirdi. Hüseynova və Məmməd Arifin sözlərinə görə, general-qubernatorun obrazında "çar hakimiyyətinin casuslarından" biri göstərilir.
"Sovet Dram Teatrının tarixi" kitabının müəllifləri yazırdılar ki, tamaşa 1905-ci ildə "Azərbaycan və erməni milliyyətçi burjuaziyası tərəfindən rus imperiyasının cənub hissələrindən birində inqilabi mübarizənin gələcək inkişafını zəiflətmək və qarşısını almaq istəyən çarizmin aktual dəstəyi ilə törədilmiş" erməni-azərbaycanlı qırğınının qanlı hadisələrini canlandırırdı.
Vartan Adcemyan, pyesdən danışarkən qeyd edir ki, "hadisələrin əhatə dairəsi üçün müəllif öz bədii fikirlərini əslində dərinləşdirməyə çalışır". Adcemyan misal göstərmək üçün, barikada səhnəsinində qeyd edirdidi ki, iki dost olan Allahverdi və İmamverdinin müxalif düşərgələrdə təsadüfən olaraq qalırdılar, əvvəlcə düşmən kimi mübarizə aparırlar, amma bir-birini tanıyaraq, bu qırğını başlayan qüvvələrə lənət edirdilər:
Cabbarlı düşüncələrini hər bir adi oxucuya və tamaşaçıya çatdıra bilmişdi. Yalnız belə obraz düşünməsinə malik olan, böyük bir usta belə bir səhnəni təsəvvür edə bilər. Cabbarlının yaradıcı düşüncəsinin qəlbində əsl vətəndaşlıq var.
Populyar mədəniyyətdə
"1905-ci ildə" pyesində Sonanın oxuduğu və Baxşının tarda müşayiət etdiyi "Azad bir quşdum" mahnısı Azərbaycan xalqı arasında böyük uğur qazanmışdır. Mahnını lentə yazdıran ifaçılardan 1955-ci ildə Sara Qədimova, həmin ildə Şövkət Ələkbərova, 1976-cı ildə Elmira Rəhimova, 1981-ci ildə Səxavət Məmmədov, 1991-ci ildə Gülağa Məmmədov, 2001-ci ildə Yaqut Abdullayevanı qeyd etmək olar.
Mendeleyev silsiləsi
thumb|350px| Mendeleyev silsiləsi — Orta-Okean silsiləsinin tərkib hussəsinə daxil olan və Şimal Buzlu okeanın daxili ilə uzanır.
1949-ci ildə Sovet ekspedisiyası tərəfindən aşkarlanmışdır. Geniş qalxmaların ən dayaz yeri 1500 metr təşkil edir. Silsilə Vrangel adasından başlayaraq Kanada Arktik arxipelaqına qədər uzanır. Onun uzunluğu 1500 km təşkil edir. Silsilənin mərkəz hissəsinə yaxın ərazidə dərinliyi 2700 metr olan çökəklik aşkarlsnmışdır. Silsilənin Rusiya ərazisinə yaxın ərazidə yerləşən silsilə Mendeleyev silsiləsi olaraq qalsa da, digər hissəsi isə Alfa qalxması adlandırılmışdır.
Mahmud Məlmasi-Azarm
Mahmud Məlmasi-Azarm - azərbaycanlı şair və alim dir. Hümam Təbrizi nin nəslindəndir.
Həyatı
Mahmud Məlmasi-Azarm, 1917-ci ildə Təbriz şəhəri ndə anadan olmuşdur.
Seyid İbrahim Darvazeye nin qızı ilə ailə həyatı qurmuşdur. 5 oğlan (Ələddin, Rüknəddin, Ziyaləddin, Firudin və Fərrux) və 1 qız olmaqla 6 övladı olmuşdur.
Təhsili
Hələ 5 yaşı olarkən oxuma və yazmanı öyrənmişdir. İlkin dövrlərdə müəllimi atası olmuşdur, lakin sonrakı dövrlərdə müəllimi Mirzə Möhsün Ədib Üləma olmuşdur. 9 yaşı olarkən Sədinin Gülüstan əsərini, 13 yaşı olarkən isə Kəlilə və Dimnə əsərini oxuyub bitirmişdir. Həyatının bu dövrlərində fars dilli və azərbaycan dilli ədəbiyyatı öyrənmişdir.
Ölümü
1991-ci ilin 23 iyununda vəfat etmişdir. Şüəra məqbərəsində dəfn edilmişdir.
Ələmut qalası
thumb|320px|Ələmut qalasının dağıntıları (2016) Ələmut qalası — İranın Qəzvin ostanında, Talış dağlarının və Elburs dağ sisteminin kəsişməsində, 2163 metr hündürlükdə yerləşən qədim qala. Hazırda yalnız dağıntıları qalmışdır. Həmdullah Qəzvininin qeydlərinə görə 840-cı ildə, başqa versiyaya görə isə 859-cu ildə tikilmişdir. Qala Tehrandan 100 km uzaqda, Şahrud və Ələmut çayları arasındakı Rudbar vadisində 200 metr yüksəklikdəki qayanın üzərində yerləşir.
Qalanın adı tərcümədə "Qartal yuvası" mənasını verir.
1090–1256-cı illərdə Ələmut qalası Həsən Sabbah tərəfindən əsası qoyulan Nizarilər dövlətinin paytaxtı olmuşdur.
Monqol işğalı
thumb|160px|right|Ələmutun monqollar tərəfindən mühasirəsi 1256-cı ildə Monqol dövlətinin böyük xanı Möngkenin əmri ilə Hülaku xanın qoşunları İran və Yaxın Şərqdə tam hakimiyyəti ələ keçirmək üçün yürüşə başladı. Həmin ilin iyununda Ələmut qalası mühasirəyə alındı. Noyabrın 19-da Nizari imamı Rüknəddin Xurşah istilaçıların mərhəmət göstərəcəyi ümidi ilə Meymundizdəki iqamətgahının qapılarını onların üzünə açdı. Hülaku xanın tələbi ilə o öz dövlətinin bütün hakimlərinə məktub göndərərək təslim olmalarını əmr etdi. 40-a yaxın qala bu əmrə tabe olsa da, Ələmut və Lamasar müqaviməti davam etdirdilər. 15 dekabrda Ələmut üzərinə başlayan hücum ayın 19-da uğurla nəticələnir və alınmaz hesab olunan qala monqollara təslim olur.
Hülaku xanı səfərdə müşayiət edən tarixçi Ata Malik Cüveyni qalanın zəngin kitabxanasını dağıdılmaqdan xilas etdi. Burada o, naməlum 10-cu əsr müəllifinə aid olan "Gilan və Deyləmin tarixi" kitabını və sonradan özünün "Tarix-i cahanguşa" əsərində istifadə edəcəyi Həsən Sabbahın həyatından bəhs edən "Sərgüzəşti seyidna" əlyazmasını tapmışdır. Buradakı əsərlərlə tanış olduqdan sonra o, İsmaili təriqətini təbliğ edən əsərləri yandırmışdır.
Müasir dövr
2004-cü ildə İranda baş verən zəlzələdən sonra qalanın qalıqları daha da böyük dağıntılara məruz qalıb.
Hazırda İran Mədəni irsi qoruma və turizm təşkilatının rəhbərliyi altında Rudbar vadisində "Ələmut" mədəni və tarixi layihəsi həyata keçirilir. Qala İranın mədəniyyət abidələri reyestrinə daxil edilib.
EUMETSAT (peyk sistemi)
thumb|EUMETSAT
EUMETSAT peyk sistemi
EUMETSAT peyk sisteminin quraşdırılmasında məqsəd hava proqnozlarının tərtibatı üçün yeni informasiyaların hər beş dəqiqədən bir əldə edilməsidir. EUMETSATın tərkibində quraşdırılmış DAWBEE sputnik stansiyasında məlumatlar on beş dəqiqədən bir təzələnir. Qeyd edək ki, bu sistem yalnız faktiki havanı, hava axınlarının istiqamət traektoriyasına siklon və antisiklonların hərəkət mexanizmi, buludsisttemlərini, yağıntıları, qar örtüyünü,. Tepperatura (torpaq, dəniz, hava) görünüşü, duman. Reflektiv şüalanma, insolyasiya, albedo, atmosferdəki su buxarının, karbonun ( CO2), ozonun (O3), paylanmasını, havanın tozlanma dərəcəsini eyni zamanda təhlükəli hidrometeoroloji hadisələri, şimşək və qasırğaların intansivliyini yer səthində quraqlıq ərazilərinin paylanması, yanğınların baş verməsi, divergensiya və s. Meteoroloji amilləri əks etdirir.
Xarici keçidlər
PEYK METEOROLOGİYASI
I Byörn
Cəsur Björn — Raqnar Lodbrokun oğlu, Munsyö sülaləsinin banisi yarım-əfsanəvi vikinq döyüşçü, İsveç kralı.
Həyatı
Raqnarın oğulları saqasına əsasən Björn Raqnar Lodbrok və Lagertanın oğlu idi. Onun Halfdan Hvitserk, Sümüksüz İvar, Siqurd Raqnarsson, Ubbe Raqnarsson, Erik Raqnarsson və Aqnar Raqnarsson adında ögey qardaşları vardı. Yetərincə böyüyəndən sonra Björn və qardaşları Zelandiya, Eland və sairə kiçik Danimarka adalarını ələ keçirib orda hakimiyyətə başlamışdı. Ögey qardaşları Erik və Aqnar Raqnar Lodbrokun İngiltərəyə hücumu zamanı üsyan etmiş və Raqnarın öz yerinə müvəqqəti idarəçi kimi qoyduğu Östen Beli tərəfindən ələ keçirilib edam olunmuşdular. Buna qəzəblənən Björn anası Lagerta və qardaşı Halfdan Hvitserk ilə birlikdə Östeni məğlubiyyətə uğradıb edam etmişdi.
Atasının ölümündən sonra bütün Avropanı yağmalayan Björn qardaşlarına İngiltərəni işğal etməyə kömək etmişdi. 860-cı ildə digər qardaşı Hastein Raqnarssonla birgə Aralıq dənizini yağmalağa yola düşdü. Cəbəli-Tariq və Cənubi Fransanı yağmalayandan sonra İtaliyanın Piza şəhərini ələ keçirmişdilər. Qədim Luna şəhərinə çatandan sonra Björn buranın Roma olduğunu zənn etmişdi. Şəhərə xəbərçi göndərən Björn özünü ölü kimi qələmə verdi və son vəsiyyətinin kilsədə basdırılmaq olduğunu xəbər verdi. Buna inanan şəhər əhalisi onun tabutunu kiçik bir dəstə ilə içəri buraxdı. Kilsənin içində tabutdan sıçrayan Björn kiçik dəstəsi ilə qapıya qədər gəldi və ordunu içəri buraxdı. İsveçə geri dönərkən Cəbəli-Tariq boğazında ərəb donanması ilə vuruşmalı olan Björn 40 gəmisini itirsə də İsveçə geri döndü. Qardaşları ilə gəldiyi nəticəyə əsasən İsveç və Uppsala Björnün payına düşdü. Björn bu baxımdan İsveç tarixində ilk əfsanəvi olmayan kraldır.
Ailəsi
Björnün ailəsi haqda az məlumat qalmışdır. İki oğlu olduğu məlumdur: dəniz kralı Refil Björnsson və onun yerinə kral olan III Erik.
Ölümü
[Þo]rgautr þeir ... ... ôndu ok Guð[s]...
Torqautr, onlar ... ruh və Tanrının
Aqnes Valkay
Aqnes Valkay — Macarıstanı təmsil edən su poloçusu.
Karyerası
Aqnes Valkay, Macarıstan yığmasının heyətində 2004-cü ildə Yunanıstanın Afina şəhərinin ev sahibliyində baş tutan XXVIII Yay Olimpiya Oyunlarında mübarizə apardı. Beşinci pillə uğrunda görüşdə Rusiya yığmasına 11:12 hesabı ilə məğlub olan Macarıstan yığması, Afina Olimpiadasını altıncı pillədə başa vurdu.
Daha sonra Aqnes Valkay, Macarıstan yığmasının heyətində 2008-ci ildə Çinin ev sahibliyində baş tutan XXIX Yay Olimpiya Oyunlarında mübarizə apardı. Bürünc medal uğrunda görüşdə Avstraliya yığmasına 11:12 hesabı ilə məğlub olan Macarıstan yığması, XXIX Yay Olimpiya Oyunlarını dördüncü pillədə başa vurdu.
Arctostaphylos montereyensis
(Arctostaphylos montereyensis) —  fəsiləsinin  cinsinə aid bitki növü.
Uvala
Uvala -  /cənubi slav­yan/-adətən layların uzanma isti­qamətinə uyğun və ya çat boyu uzanan, hər iki qurtaracağı qapalı olan, muldaya oxşar çökək. Çox vaxt karst qıflarının böyüməsi və öz aralarında birləşməsi nəticəsində yaranır. Belə formalar karst çö­kəklikləri adlanır.
Nabur
Nabur — Azərbaycan Respublikasının Qobustan rayonunun inzibati ərazi vahidində kənd.
Tarixi mənbələrdə
Osmanlı imperiyası ilə Rusiya arasında 1727-ci il 12 dekabrda Şamaxı yaxınlığında Nabur kəndində imzalanmış müqaviləyə əsasən ruslar Cavad, Salyan, Şeşpara və Rustov ərazilərinə yiyələndilər. Azərbaycan torpaqlarının qərb hissəsi isə Osmanlııların əlində qaldı. Bu müqavilə tarixdə "Nabur müqaviləsi" adlanır.
Etimologiyası
Nabur oykoniminin adı zülqədər tayfa]]sının nabur tirəsinin adı ilə bağlıdır. Ermənistan ərazisində də eyniadlı kənd qeydə alınmışdır.
Əhalisi
Əhalisi təxminən 5000 nəfərdir. Muğam ustadı Alim Qasımov, general-mayor Əbdül Xalıqov bu kənddə anadan olmuşlar.
İqtisadiyyatı
Əhalinin əsas məşğuliyyəti maldarlıq, qoyunçuluq, əkinçilik və qismən arıçılıq dır.
Din
Kənddə Nabur kənd məscidi dini icması fəaliyyət göstərir.
Siqurd Raqnarsson
Siqurd Gözündə-ilan— Raqnar Lodbrokun oğullarından biri. Danimarkanın ilk kralı.
Ailəsi
Nortumbriya kralı Aellanın edamından sonra onun qızı ilə evlənmişdi. Övladları:
Elam hökmdarlarının siyahısı
Elamlar İran körfəzinin şimalında, indiki Xuzistan, İlam, Fars, Buşəhr, Lorestan, Bəxtiyari və Kohgiluyə əyalətlərində yerləşən bir xalqıydı. Onların dili nə Sami, nə də hind-Avropa deyildi və sonralar ortaya çıxan Əhəmənlər və Maday imperiyasının coğrafi öncülləriydi.
İranda qaşqayların yaşadığı bölgədə elamların tarixsəl əsərləri vardır
Meşə təsərrüfatı
Meşə təsərrüfatı — istehsal sahəsi: meşələri öyrənmək, qeydiyyata almaq, yeni meşələr salmaq, onları yanğından, xəstəlik və zərərvericilərdən qorumaq, meşələrin qoruyucu və sutəmizləyici funksiyasını saxlamaqla, xalq təsərrüfatının meşə materialına olan tələbatını ödəmək məqsədi ilə meşələrdən səmərəli istifadə olunmasını təmin edir.
Meşə təsərrüfatı meşədən odun, dərman və texniki xammal, yeyinti məhsulları və s. istehsal edir. Meşədən torpaq və suqoruyucu, iqlim saflaşdırıcı, kurortoloji, rekreasiya və s. məqsədlər üçün istifadə olunur.
Meşə təsərrüfatının əsas vəzifələrindən biri də meşələrin bərpası və yeni meşəliklər salınmasıdır.
Meşə təsərrüfatının kimyalaşdırılması
Meşə təsərrüfatında kimyəvi vasitələrdən istifadə olunması; Meşə təsərrüfatı kimyalaşdırılması özündə aşağıdakıları cəmləşdirir: meşənin ziyanverici cücülərdən və xəstəliklərdən qorumaq üçün, tingliklərdə və meşə əkinlərində alaq otları ilə mübarizədə pestisidlərin istifadə olunması; tingliklərdə əkin materialının keyfiyyətini, davamlılığını, boy artımını yüksəltmək məqsədilə mineral gübrələrdən istifadə olunması; meşə yanğınlarını söndürmək üçün kimyəvi vasitələrdən istifadə edilməsi və s.
Nezametnıy adası (Krasnoyarsk diyarı)
Nezametnıy adası — Şimal Torpağı adaları qrupuna daxildir. İnzibati cəhətdən Krasnoyarsk diyarının Taymır Dolqan-Nenes rayonu ərazisində yerləşir.
Yerləşməsi
Kara dənizində, Oktyabr İnqilabı adasından aralıda yerləşir. Universitetski buzlağının girişindədir. Nezametnıy adası yaxınlığında yerləşən digər adalar:Sverdlov adası, Xlebnıy adası.
Təsviri
Ada Oktyabr İnqilabı adası boyunca 850 m məsafədə uzanır. Eni 650 metrdir. Qərbində elədə böyük olmayan körfəz vardır. Gözlə seçiləcək yüksəklik yoxdur.
Meril Devis
Meril Devis — Birləşmiş Ştatları təmsil edən fiqurçu. Meril Devis, Çarli Vayt ilə birgə 2002-ci ildən 2014-cü ilə qədər beynəlxalq yarışlarda mübarizə aparıb. Meril Devis və Çarli Vayt cütlüyü, 2010-cu ildə Kanadada baş tutan XXI Qış Olimpiya Oyunlarında gümüş medala, 2014-cü ildə Rusiya Federasiyasının Soçi şəhərinin ev sahibliyində baş tutan XXII Qış Olimpiya Oyunlarında isə qızıl və bürünc medalın sahib olub.
Meril Devis və Çarli Vayt cütlüyü, həm də 2010 və 2012-ci illərdə baş tutan Dünya Çempionatlarının gümüş medalına, 2011 və 2013-cü illərdə baş tutan çempionatların isə qızıl medalına sahib olub, beş dəfə (2009–2010, 2010–2011, 2011–2012, 2012–2013 və 2013–2014) ISU Qran-Pri Finalında qızıl medala, 2006-cı ildə gənclər arasında Dünya Çempionatında bürünc medala, habelə altı dəfə (2009, 2010, 2011, 2012, 2013 və 2014-cü illərdə) isə ABŞ Çempionatının qızıl medalına sahib olub.
Meril Devis və Çarli Vayt cütlüyü, ISU Çin və Fransa Qran-Priləri istisna olmaqla, digər dörd Qran-Pri mərhələsinin hamısında qalib olmağı bacaran azsaylı idmançılardandır. Devis və Vayt cütlüyü 4 dəfə ABŞ Qran-Prisinin (2010, 2011, 2012 və 2013-cü illərdə), 4 dəfə Yaponiya Qran-Prisinin (2009, 2010, 2012 və 2013-cü illərdə), 2 dəfə Rusiya Qran-Prisinin (2009 və 2011-ci illərdə) və 1 dəfə Kanada Qran-Prisinin (2008-ci il) qalibi olub.
Karyerası ərzində 61 yarışa qatılan Meril Devis və Çarli Vayt cütlüyü, onların 31-də qızıl medal, 9-da gümüş medal, 8-də isə bürünc medal qazanıb.
Həyatı
Meril Devis 1987-ci il yanvarın 1-də Birləşmiş Ştatların Miçiqan ştatının Royal-Ou şəhərində anadan olub.
Meril Devis beş yaşından idmanla məşğul olmağa başladı. Əvvəlcə fərdi yarışlarda məşq edən Meril Devis, daha sonra məşqçilərin məsləhəti ilə buzüstü rəqs yarışlarda çıxış etməyə başladı. 1997-ci ildən Çarli Vayt ilə məşq etməyə başlayan Meril Devis, onunla birgə 2002-ci ildən beynəlxalq səviyyədə baş tutan yarışlarda mübarizə apardı.
Meril Devis 2019-cu il iyunun 22-də Fyodor Andreyev ilə ailə həyatı qurdu.
2006–2007-ci illər mövsümü: Dünya Çempionatlarında debüt
thumb|300x300px|alt=|Meril Devis və [[Çarli Vayt cütlüyü 2006-cı ilin ISU Kanada Qran-Prisində|left]] Meril Devis və Çarli Vayt cütlüyü, 2006-cı ilin 2–5 noyabrında Kanadanın Britaniya Kolumbiyası əyalətində baş tutan ISU Qran-Pri yarışının Kanada mərhələsində mübarizə apardı. Məcburi rəqsdə 25.54 balla 8-ci, orijinal rəqsdə 52.30 balla 3-cü, sərbəst rəqsdə isə 84.84 balla 4-cü pillənin sahibi olan Devis və Vayt cütlüyü, ümumi nəticədə 162.68 balla 11 idmançı sırasında dördüncü pillənin sahibi oldu.
Bir ay sonra isə Devis və Vayt cütlüyü, Yaponiyanın Naqano şəhərinin ev sahibliyində baş tutan ISU Qran-Pri yarışının Yaponiya mərhələsində (NHK Trophy) mübarizə apardı. Məcburi rəqsdə 30.98 balla, orijinal rəqsdə 52.86 balla, sərbəst rəqsdə isə 86.66 balla dördüncü pillənin sahibi olan Devis və Vayt cütlüyü, ümumi nəticədə 170.50 balla 11 idmançı sırasında dördüncü pillənin sahibi oldu. Mövsüm ərzində Kanada və Yaponiya Qran-Prilərində medala sahib ola bilməyən Devis və Vayt cütlüyü, ISU Qran-Pri Finalına vəsiqə qazana bilmədi.
Daha sonra Meril Devis və Çarli Vayt cütlüyü, 2007-ci ilin 20–28 yanvarında Vaşinqton ştatında baş tutan ABŞ Çempionatında mübarizə apardı. Məcburi rəqsdə 36.18 balla 2-ci, orijinal rəqsdə 54.72 balla 4-cü, sərbəst rəqsdə isə 94.22 balla 3-cü pillənin sahibi olan Devis və Vayt cütlüyü, ümumi nəticədə 185.12 balla 12 idmançı sırasında üçüncü pillənin sahibi oldu və ABŞ Çempionatının bürünc medalını qazandı. Bununla da Devis və Vayt cütlüyü, mart ayında Yaponiyada baş tutan Dünya Çempionatına vəsiqə qazandı.
2007-ci ilin 6–10 fevralında Vaşinqton ştatının ev sahibliyində Dörd Qitənin Çempionatı baş tutdu. Meril Devis və Çarli Vayt cütlüyü, məcburi rəqsdə 33.68 balla üçüncü, orijinal rəqsdə 54.66 balla dördüncü, sərbəst rəqsdə isə 92.36 balla beşinci pillənin sahibi oldu. Bununla da Meril Devis və Çarli Vayt cütlüyü, ümumi nəticədə 180.70 balla Dörd Qitə Çempionatını dördüncü pillədə başa vurdu.
2006–2007-ci illər mövsümünün əsas yarışı – 20–25 martda Yaponiyanın ev sahibliyində baş tutan Dünya Çempionatı idi. Dünya Çempionatlarında debüt edən Meril Devis və Çarli Vayt cütlüyü, məcburi rəqsdə 32.15 balla 10-cu, orijinal rəqsdə 55.82 balla 8-ci, sərbəst rəqsdə isə 92.18 balla 7-ci pillənin sahibi oldu. Bununla da Devis və Vayt cütlüyü, ümumi nəticədə 180.15 balla Dünya Çempionatını yeddinci pillədə başa vurdu.
2007–2008-ci illər mövsümü: Dörd Qitə Çempionatında uğur
thumb|270x270px|alt=|Meril Devis və [[Çarli Vayt cütlüyü 2008-ci ilin Dünya Çempionatında]] Meril Devis və Çarli Vayt cütlüyü, 2007–2008-ci illər mövsümündə ABŞ və Fransa Qran-Prilərində mübarizə apardı. Birləşmiş Ştatların Pensilvaniya ştatının Ridinq şəhərində baş tutan ISU Qran-Pri yarışının ABŞ mərhələsində Devis və Vayt cütlüyü, məcburi rəqsdə 30.16 balla beşinci, orijinal rəqsdə 52.84 balla dördüncü, sərbəst rəqsdə isə 85.80 balla dördüncü pillənin sahibi oldu. Bununla da Devis və Vayt cütlüyü, ümumi nəticədə 168.80 balla 10 idmançı sırasında dördüncü pillənin sahibi oldu.
2006–2007-ci illər mövsümünün əsas yarışı – 16–24 martda İsveçin Göteborq şəhərinin ev sahibliyində baş tutan Dünya Çempionatı idi. Meril Devis və Çarli Vayt cütlüyü, məcburi rəqsdə 35.80 balla yeddinci, orijinal rəqsdə 60.36 balla yeddinci, sərbəst rəqsdə isə 96.04 balla altıncı pillənin sahibi oldu. Bununla da Devis və Vayt cütlüyü, ümumi nəticədə 192.20 balla Dünya Çempionatını altıncı pillədə başa vurdu.
2008–2009-cu illər mövsümü: ISU Qran-Pri Finalında bürünc medal
thumb|266x266px|alt=|Meril Devis və [[Çarli Vayt cütlüyü 2008-ci ilin Qran-Pri Finalında|left]] Meril Devis və Çarli Vayt cütlüyü, 2008–2009-cu illər mövsümündə Kanada və Rusiya Qran-Prilərində mübarizə apardı. 1–2 noyabrda Kanadanın Ontario əyalətinin Ottava şəhərində baş tutan ISU Qran-Pri yarışının Kanada mərhələsində Devis və Vayt cütlüyü, məcburi rəqsdə 30.30 balla, orijinal rəqsdə 56.36 balla, sərbəst rəqsdə isə 88.24 balla birinci pillənin sahibi oldu. Bununla da Devis və Vayt cütlüyü, ümumi nəticədə 178.90 balla 8 idmançı sırasında birinci pillənin sahibi oldu və Kanada Qran-Prisinin qalibi oldu.
20–24 noyabrda isə Devis və Vayt cütlüyü, Rusiyanın ev sahibliyində baş tutan ISU Qran-Pri yarışının Rusiya mərhələsində (Cup of Russia) mübarizə apardı. Məcburi rəqsdə 35.78 balla 3-cü, orijinal rəqsdə 44.68 balla 8-ci, sərbəst rəqsdə isə 92.16 balla 2-ci pillənin sahibi olan Devis və Vayt cütlüyü, ümumi nəticədə 172.62 balla 10 idmançı sırasında üçüncü pillənin sahibi oldu və Rusiya Qran-Prisinin bürünc medalını qazandı. Mövsüm ərzində Kanada və Rusiya Qran-Prilərində qızıl və bürünc medallara sahibi olan Devis və Vayt cütlüyü, birinci dəfə ISU Qran-Pri Finalına vəsiqə qazandı.
ISU Qran-Pri Finalı Cənubi Koreyanın Koyan şəhərinin ev sahibliyində baş tutdu. Devis və Vayt cütlüyü, orijinal rəqsdə 55.90 balla beşinci pillənin, sərbəst proqramda isə 92.15 balla üçüncü pillənin sahibi oldu. Bununla da Devis və Vayt cütlüyü, ümumi nəticədə 148.05 balla ISU Qran-Pri Finalının bürünc medalına sahib oldu.
Daha sonra Meril Devis və Çarli Vayt cütlüyü, 2009-cu ilin 18–25 yanvarında Ohayo ştatının Klivlend şəhərində baş tutan ABŞ Çempionatında mübarizə apardı. 2007-ci ildə bürünc, 2008-ci ildə isə gümüş medalın sahibi olan Devis və Vayt cütlüyü, bu səfər məcburi rəqsdə 40.94 balla, orijinal rəqsdə 62.94 balla, sərbəst rəqsdə isə 100.82 balla birinci pillənin sahibi oldu. Bununla da Devis və Vayt cütlüyü, ümumi nəticədə 204.70 balla 15 idmançı sırasında birinci pillənin sahibi oldu və birinci dəfə ABŞ Çempionatının qalibi oldu. Devis və Vayt cütlüyü, həm də mart ayında Birləşmiş Ştatlarda baş tutan Dünya Çempionatına vəsiqə qazandı.
2008-ci ilin 2–8 fevralında Kanadanın ev sahibliyində Dörd Qitənin Çempionatı baş tutdu. Meril Devis və Çarli Vayt cütlüyü, məcburi rəqsdə 35.24 balla 2-ci, orijinal rəqsdə 60.42 balla 2-ci, sərbəst rəqsdə isə 96.74 balla birinci pillələrin sahibi oldu. Bununla da Meril Devis və Çarli Vayt cütlüyü, ümumi nəticədə 192.40 balla Dörd Qitə Çempionatının qızıl medalına sahib oldu.
2008–2009-cu illər mövsümünün əsas yarışı – 22–30 martda Birləşmiş Ştatların Kaliforniya ştatının Los-Anceles şəhərinin ev sahibliyində baş tutan Dünya Çempionatı idi. Meril Devis və Çarli Vayt cütlüyü, məcburi rəqsdə 37.74 balla dördüncü, orijinal rəqsdə 62.60 balla üçüncü, sərbəst rəqsdə isə 100.04 balla üçüncü pillənin sahibi oldu. Bununla da Devis və Vayt cütlüyü, ümumi nəticədə 200.38 balla Dünya Çempionatını dördüncü pillədə başa vurdu.
2009–2010-cu illər mövsümü: Olimpiya Oyunlarında debüt
Meril Devis və Çarli Vayt cütlüyü, 2009–2010-cu illər mövsümündə Rusiya və Yaponiya Qran-Prilərində mübarizə apardı. Rusiyada baş tutan ISU Qran-Pri yarışının Rusiya mərhələsində (Rostelecom Cup) Devis və Vayt cütlüyü, məcburi rəqsdə 38.88 balla, orijinal rəqsdə 62.22 balla, sərbəst rəqsdə isə 101.02 balla birinci pillənin sahibi oldu. Bununla da Devis və Vayt cütlüyü, ümumi nəticədə 202.12 balla birinci pillənin sahibi oldu və Rusiya Qran-Prisinin qalibi oldu.
5–8 noyabrda isə Devis və Vayt cütlüyü, Yaponiyanın Naqano şəhərinin ev sahibliyində baş tutan ISU Qran-Pri yarışının Yaponiya mərhələsində (NHK Trophy) mübarizə apardı. Məcburi rəqsdə 38.10 balla, orijinal rəqsdə 64.10 balla, sərbəst rəqsdə isə 101.80 balla birinci pillənin sahibi olan Devis və Vayt cütlüyü, ümumi nəticədə 204.00 balla 10 idmançı sırasında birinci pillənin sahibi oldu və Yaponiya Qran-Prisinin də qızıl medalını qazandı. Mövsüm ərzində Rusiya və Yaponiya Qran-Prilərində qızıl medallara sahibi olan Devis və Vayt cütlüyü, növbəti dəfə ISU Qran-Pri Finalına vəsiqə qazandı.
ISU Qran-Pri Finalı Yaponiyanın ev sahibliyində baş tutdu. Devis və Vayt cütlüyü, orijinal rəqsdə 65.80 balla 1-ci pillənin, sərbəst proqramda isə 104.64 balla 2-ci pillənin sahibi oldu. Bununla da Devis və Vayt cütlüyü, ümumi nəticədə 170.44 balla ISU Qran-Pri Finalının qızıl medalına sahib oldu.
Daha sonra Meril Devis və Çarli Vayt cütlüyü, 2010-cu ilin 14–24 yanvarında Vaşinqton ştatında baş tutan ABŞ Çempionatında mübarizə apardı. Ötən ilin ABŞ Çempionatının qalibi olan Devis və Vayt cütlüyü, bu səfər məcburi rəqsdə 45.42 balla, orijinal rəqsdə 68.12 balla, sərbəst rəqsdə isə 108.76 balla birinci pillənin sahibi oldu. Bununla da Devis və Vayt cütlüyü, ümumi nəticədə 222.30 balla 15 idmançı sırasında birinci pillənin sahibi oldu və növbəti dəfə ABŞ Çempionatının qalibi oldu. Devis və Vayt cütlüyü, həm də fevral ayında Kanadada baş tutan Olimpiya Oyunlarına və mart ayında İtaliyada baş tutan Dünya Çempionatına vəsiqə qazandı.
2010-cu il Olimpiadası
2010-cu ilin 12–28 fevralında Kanadanın ev sahibliyində XXI Qış Olimpiya Oyunları baş tutdu. Mövsüm ərzində Rusiya və Yaponiya Qran-Prilərinin, habelə ISU Qran-Pri Finalının qalibi olan Meril Devis və Çarli Vayt cütlüyü, Olimpiadanın medallarına iddialı idi. Fevralın 20-də baş tutan məcburi rəqsdə Devis və Vayt cütlüyü, 42.48 balla üçüncü pillənin sahibi oldu. 1-ci pillənin sahibi Rusiyalı Domnina və Şabalin cütlüyü, 2-ci pilləni sahibi isə Kanadalı Vertyu və Moir cütlüyü oldu. Bir gün sonra baş tutan orijinal rəqsdə isə Devis və Vayt cütlüyü, 68.08 balla 2-ci pillənin sahibi oldu. Bu səfər birinci pilləyə Vertyu və Moir cütlüyü, üçüncü pilləyə isə Domnina və Şabalin cütlüyü sahib oldu. Fevralın 22-də sərbəst rəqs baş tutdu. Devis və Vayt cütlüyü, bu rəqsdə də inamla mübarizə apardı və 108.20 balla 2-ci pillənin sahibi oldu. Bununla da Devis və Vayt cütlüyü, ümumi nəticədə 218.76 balla XXI Qış Olimpiya Oyunlarının gümüş medalına sahib oldu. Qızıl medalı Kanada nümayəndələri Vertyu və Moir cütlütü, bürünc medalı isə Rusiya təmsilçiləri Domnina və Şabalin cütlüyü qazandı.
Olimpiya Oyunlarından sonra Meril Devis və Çarli Vayt cütlüyü, 22–28 martda İtaliyanın Turin şəhərinin ev sahibliyində baş tutan Dünya Çempionatında mübarizə apardı. Meril Devis və Çarli Vayt cütlüyü, məcburi rəqsdə 44.25 balla 2-ci, orijinal rəqsdə 70.30 balla 2-ci, sərbəst rəqsdə isə 110.50 balla birinci pillənin sahibi oldu və ümumi nəticədə 225.05 balla Dünya Çempionatının gümüş medalına sahib oldu.
2010–2011-ci illər mövsümü: Qran-Pri Finalı və Dünya çempionluğu
10–14 noyabrda isə Birləşmiş Ştatların Oreqon ştatının Portlend şəhərində ABŞ Qran-Prisi baş tutdu. Bu səfər də Devis və Vayt cütlüyü, uğurla mübarizə apardı və qısa proqramda 64.62 balla, sərbəst proqramda isə 94.06 balla birinci pillənin sahibi oldu. Bununla da Devis və Vayt cütlüyü, ümumi nəticədə 158.68 balla birinci pillənin sahibi oldu və ABŞ Qran-Prisinin qızıl medalını qazandı. Mövsüm ərzində Yaponiya və ABŞ Qran-Prilərinin qalibi olan Devis və Vayt cütlüyü, ISU Qran-Pri Finalına vəsiqə qazandı.
Çinin ev sahibliyində baş tutan ISU Qran-Pri Finalının əsas favoritləri Fransa nümayəndələri Peşala və Burza cütlüyü, Kanada təmsilçiləri Kron və Puarye cütlüyü, habelə Devis və Vayt cütlüyü idi. Qısa proqramda 68.64 balla, sərbəst proqramda isə 102.94 balla birinci pillənin sahibi olan Devis və Vayt cütlüyü, ümumi nəticədə 171.58 balla birinci pillənin sahibi oldu. Bu minvalla da Devis və Vayt cütlüyü, növbəti dəfə ISU Qran-Pri Finalının qalibi oldu.